རྒྱ་ནག་གཞུང་གིས་ཕྱི་ལོ་༢༠༡༥ལོར་རྒྱའི་དམངས་གཙོ་དོན་གཉེར་བ་དང་འགྲོ་བའི་ཐོབ་ཐང་འཐབ་རྩོད་པ་གྲགས་ཅན་ཆིན་ཡོང་མེན་ལགས་འཛིན་བཟུང་བཀག་ཉར་གྱིས་འདྲི་ཞིབ་རིམ་པ་བྱས་རྗེས།སྲིད་དབང་མགོ་རྟིང་སློག་པའི་ངན་བྱུས་འཐེན་པའི་ཉེས་མིང་འོག་ལོ་༡༣བཙོན་འཇུག་ཁྲིམས་ཐག་བཅད་ཡོད་པ་དང་།ཆིན་ཡོང་མེན་གྱི་ཁྲིམས་རྩོད་པ་ལིན་ཆཱེ་ལེ་ཡིས་གསར་ཁང་ལ་ཆིན་ཡོང་མེན་ཡིད་ཐང་ཆད་དེ་ཁྲིམས་བཤེར་སྐབས་སྐད་ཆ་གང་ཡང་མ་བཤད་པར་བསྡད་ཡོད་པ་དང་།ཁྲིམས་ཁང་གི་བཅད་ཁྲའང་ངོས་ལེན་བྱས་མེད་ཀྱང་།ཁ་སང་རྒྱ་ནག་ཝའོ་ཧཱན་གྲོང་ཁྱེར་མི་དམངས་འབྲིང་རིམ་ཁྲིམས་ཁང་གི་དྲ་རྒྱའི་ཐོག་ཆིན་ལ་ཁྲིམས་ཐག་བཅད་ཡོད་པའི་བཅད་ཁྲ་བཏང་ཡོད་པ་དང་།ང་ཚོས་ངེས་པར་དུ་གོང་རིམ་ལ་བསྐྱར་དུ་སྙན་ཞུ་འབུལ་རྒྱུ་ཡིན།ཞེས་བརྗོད་ཡོད་འདུག